Θεοφάνης Ομολογητής

Ο Θεοφάνης o Ομολογητής (περ. 760 - 12 Μαρτίου 817 ή 818) ήταν Βυζαντινός μοναχός (ηγούμενος) και χρονογράφος, υπέρμαχος της εικονολατρίας.

 Βίος 
Γεννήθηκε περί το 760 μ.Χ. και καταγόταν από πλούσια και αριστοκρατική γενιά. Έμεινε ορφανός από τον πατέρα του Ισαάκ και τον μεγάλωσε η μητέρα του Θεοδότη. Παντρεύτηκε σε νεαρή ηλικία,Άγιος Νικόδημος Αγιορείτης, Συναξαριστής: «» χωρίς να το θέλει, και έζησαν με τη σύζυγό του Μεγαλώ (μετέπειτα μοναχή Ειρήνη) για 8 χρόνια εν παρθενία. Κατόπιν συμφώνησαν με τη σύζυγό του (στα χρόνια της βασιλείας Ειρήνης της Αθηναίας και του υιού της Κωνσταντίνου) να ακολουθήσουν και οι δύο το μοναχικό βίο.
Έλαβε το μοναχικό σχήμα στο μοναστήρι Πολίχινον (ή Πολυχρόνιον) στο όρος Σιγριανή,Άγιος Νικόδημος Αγιορείτης, Συναξαριστής: «» κοντά στην Κύζικο, στην μικρασιατική πλευρά της θάλασσας του Μαρμαρά, όπου αργότερα έγινε ηγούμενος.
Πήρε μέρος στις εργασίες της Ζ’ Οικουμενικής Συνόδου στη Νίκαια της Βιθυνίας, στο Ναό της Αγίας Σοφίας, το 787 μ.Χ., κατόπιν αίτησης του Πατριάρχη Κωνσταντινουπόλεως Ταρασίου, όπου αποφασίστηκε η αναστήλωση των εικόνων και η καταδίκη της Εικονομαχίας.

Μετά την επιστροφή του, στο μοναστήρι της Σιγριανής εγκατέστησε άλλον ηγούμενο κι αυτός ίδρυσε άλλο μεγαλύτερο μοναστήρι,Άγιος Νικόδημος Αγιορείτης, Συναξαριστής: «» το επονομαζόμενο του Μεγάλου ΑγρούΆγιος Νικόδημος Αγιορείτης, Συναξαριστής: «» στη μικρασιατική νήσο Καλώνυμο ή Καλόλιμνο (στη θάλασσα του Μαρμαρά), στο οποίο και έγινε ηγούμενος. Παράλληλα ασχολήθηκε με τη συγγραφή, την καλλιγραφία και την αντιγραφή κωδίκων.

Κατά τη διάρκεια της βασιλείας του Λέοντα Ε’ με την επανέναρξη των εικονομαχικών διώξεων ο Θεοφάνης, που ήταν σοβαρά άρρωστος στα νεφρά, κλείστηκε στη φυλακή δύο χρόνια για τα εικονολατρικά του φρονήματαΝικόδημος ο Αγιορείτης, Συναξαριστής: « και κατόπιν εξορίστηκε από τους εικονομάχους στη Σαμοθράκη όπου και πέθανεΝικόδημος ο Αγιορείτης, Συναξαριστής: « το 815 ή κατ'άλλους το 818.Συναξαριστής

Ανακηρύχτηκε άγιος της Ορθόδοξης Εκκλησίας και η μνήμη του τιμάται στις 12 Μαρτίου.

 Έργο 
Το πιο γνωστό του έργο είναι η Χρονογραφία, η εξιστόρηση δηλαδή των ιστορικών γεγονότων από την εποχή της ανάρρησης του Διοκλητιανού το 284 μ.Χ. έως και την πτώση του Μιχαήλ Α΄ (813 μ.Χ). Το έργο του, γραμμένο από την οπτική γωνία των εικονόφιλων, αποτελεί τη σημαντικότερη ιστορική πηγή γι' αυτή την ιστορική περίοδο.

 Το απολυτίκιο της εορτής του 

 Το έργο του Θεοφάνη του Ομολογητή σε νεοελληνική μετάφραση 
 Θεοφάνης ο Ομολογητής, Χρονογραφία τομ.Α, Β, Γ, μτφρ. αρχιμ. Ανανίας Κουστένης, εκδ. Αρμός, Αθήνα 2007

 Υποσημειώσεις 

 Βιβλιογραφία 
 Άγιος Νικόδημος Αγιορείτης, Συναξαριστής των δώδεκα μηνών του ενιαυτού, τ. Β’, εκδ. Δόμος, 2005, ISBN 978-960-353-121-0
 Vita Theophanes confesor (BHG 1787z) = Βίος τοῦ ὁσίου πατρὸς ἡμῶν καὶ ὁμολογητοῦ Θεοφάνους· ποίημα Μεθοδίου πατριάρχου Κωνσταντινουπόλεως, ed. V.V.Latysev
 Vita Theophanes confesor (BHG 1791) =  Βίος καὶ πολιτεία τοῦ ὁσίου πατρὸς ἡμῶν Θεοφάνους τοῦ ὁμολογητοῦ, ed. K. Krumbacher

 Εξωτερικοί σύνδεσμοι 

 Χρονογραφία:απόσπασμα από το κείμενο του Θεοφάνη
 http://www.snhell.gr/references/synaxaristis/search.asp?id=449&search=3
 https://web.archive.org/web/20080218122524/http://newsgroups.derkeiler.com/Archive/Alt/alt.religion.christian.roman-catholic/2006-03/msg00289.html (Αγγλικά)
 https://web.archive.org/web/20100615184815/http://pigizois.net/agiologio/lesviako_agiologio/08.htm

Κατηγορία:Βυζαντινοί χρονογράφοι
Κατηγορία:Εκκλησιαστικοί Πατέρες
Κατηγορία:Εκκλησιαστικοί συγγραφείς
Θεοφάνης
Κατηγορία:Βυζαντινοί του 8ου αιώνα